ข้อบัญญัติ

องค์การบริหารส่วนตำบลช้างทูน

**เรื่อง**

**การติดตั้งบ่อดักไขมันบำบัดน้ำเสียในอาคาร พ.ศ.๒๕๖๕**

****

# องค์การบริหารส่วนตำบลช้างทูน

**อำเภอบ่อไร่ จังหวัดตราด**

บันทึกหลักการและเหตุผลประกอบ

ข้อบัญญัติองค์การบริหารส่วนตำบลช้างทูน

เรื่อง การติดตั้งบ่อดักไขมันบำบัดน้ำเสียในอาคาร พ.ศ.๒๕๖๕

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

หลักการ

 ให้มีการติดตั้งบ่อดักไขมัน เพื่อบังคับใช้กับอาคารที่ปลูกสร้างใหม่และอาคารสิ่งปลูกสร้างที่มีอยู่เดิมก่อนที่จะมีการประกาศใช้ข้อบัญญัติท้องถิ่น โดยเฉพาะอาคารปลูกสร้างที่มีการระบายน้ำทิ้งลงหรือไหลไปสู่แหล่งระบายน้ำ เพื่อป้องกันและแก้ไขปัญหาคุณภาพน้ำ

เหตุผล

 ด้วยพระราชบัญญัติการสาธารณสุข พ.ศ.๒๕๓๕ มาตรา ๒๐ (๓) ให้ราชการส่วนท้องถิ่น มีอำนาจออกข้อบัญญัติท้องถิ่นเพื่อประโยชน์ในการรักษาความสะอาดและการจัดระเบียบในการเก็บ ขน และกำจัดสิ่งปฏิกูลหรือมูลฝอย โดยกำหนดวิธีการเก็บ ขน และกำจัดสิ่งปฏิกูลหรือมูลฝอยหรือให้เจ้าของหรือ ผู้ครอบครองอาคารหรือสถานที่ใดๆ ปฏิบัติให้ถูกต้องด้วยสุขลักษณะตามสภาพหรือลักษณะการใช้อาคารหรือสถานที่นั้นๆ ประกอบกับ มาตรา ๗๑ แห่งพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ บัญญัติให้ตราเป็นข้อบัญญัติองค์การบริหารส่วนตำบล จึงจำเป็นต้องตราข้อบัญญัติองค์การบริหารส่วนตำบลนี้ขึ้น



**ข้อบัญญัติองค์การบริหารส่วนตำบลช้างทูน**

**เรื่อง การติดตั้งบ่อดักไขมันบำบัดน้ำเสียในอาคาร พ.ศ.๒๕๖๕**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 โดยที่เป็นการสมควรตราข้อบัญญัติองค์การบริหารส่วนตำบลช้างทูน เรื่อง การติดตั้งบ่อดักไขมันบำบัดน้ำเสียในอาคาร

 อาศัยอำนาจตามมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติมถึง (ฉบับที่ ๕) พ.ศ.๒๕๔๖ ประกอบมาตรา ๒๐ (๓) แห่งพระราชบัญญัติ การสาธารณสุข พ.ศ.๒๕๓๕ องค์การบริหารส่วนตำบลช้างทูน โดยความเห็นชอบของสภาองค์การบริหาร ส่วนตำบลช้างทูน และ นายอำเภอบ่อไร่ จึงออกข้อบัญญัติไว้ดังต่อไปนี้

 ข้อ ๑ ข้อบัญญัตินี้เรียกว่า “ข้อบัญญัติองค์การบริหารส่วนตำบลช้างทูน เรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๖๕”

 ข้อ ๒ ข้อบัญญัตินี้ให้ใช้บังคับเมื่อพ้นกำหนดเจ็ดวันนับแต่วันที่ได้ประกาศโดยเปิดเผย ณ สำนักงานองค์การบริหารส่วนตำบลช้างทูน

 ข้อ ๓ บรรดาข้อบัญญัติองค์การบริหารส่วนตำบลช้างทูนหรือข้อบังคับกฎระเบียบ และคำสั่งอื่นใด ขององค์การบริหารส่วนตำบลช้างทูน ซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทน

 ข้อ ๔ ในข้อบัญญัตินี้

 “อาคาร” หมายความว่า ตึก บ้าน เรือน ร้านค้า ร้านอาหาร สำนักงานหรือสิ่งปลูกสร้างอย่างอื่น ซึ่งบุคคลอาจเข้าอาศัยหรือใช้สอยได้

 “บ่อดักไขมัน” หมายความว่า สิ่งที่ใช้แยกจำพวกน้ำมันและไขมันออกจากน้ำ ซึ่งผ่านการใช้งานแล้ว

 “การระบายน้ำ” หมายความว่า การผันน้ำ การปล่อยน้ำ การเทน้ำ การสาดน้ำ หรือการกระทำอื่นใดที่เป็นการถ่ายเทน้ำ

 “แหล่งระบายน้ำ” หมายความว่า ทางหรือท่อระบายน้ำ ลำกระโดง ลำราง คู คลอง แม่น้ำ ทะเล และแหล่งน้ำสาธารณะ แหล่งน้ำธรรมชาติและแหล่งน้ำที่เป็นของเอกชน ซึ่งมีทางเชื่อมต่อหรือสามารถไหลไป สู่แหล่งน้ำสาธารณะหรือแหล่งน้ำธรรมชาติได้

 “เจ้าพนักงานท้องถิ่น” หมายความว่า นายกองค์การบริหารส่วนตำบลช้างทูน

 “พนักงานเจ้าหน้าที่” หมายความว่า ปลัดองค์การบริหารส่วนตำบลและพนักงานองค์การบริหารส่วนตำบลอื่นที่เจ้าพนักงานท้องถิ่นแต่งตั้ง

 ข้อ ๕ ข้อบัญญัตินี้ให้ใช้บังคับแก่อาคารที่มีการระบายน้ำทิ้งลงหรือไหลไปสู่แหล่งระบายน้ำและ ยังไม่มีกฎหมายใดกำหนดมาตรการเกี่ยวกับการกำจัดน้ำมันและไขมันสำหรับอาคารประเภทนั้น

/ข้อ ๖ ...



**ข้อกำหนดและวิธีการติดตั้งบ่อดักไขมันบำบัดน้ำเสียในอาคาร ตามข้อ ๖ แนบท้าย**

**ข้อบัญญัติองค์การบริหารส่วนตำบลช้างทูน เรื่อง การติดตั้งบ่อดักไขมันบำบัดน้ำเสียในอาคาร พ.ศ.๒๕๖๕**

**..........................................................................**

**บ่อดักไขมันสามารถก่อสร้างได้หลายแบบ เช่น**

1. บ่อดักไขมันแบบใช้วงขอบของซีเมนต์
2. บ่อดักไขมันแบบสร้างในที่
3. บ่อดักไขมันสำเร็จรูป

การติดตั้งขึ้นอยู่กับความเหมาะสม โดยคิดจากปริมาณน้ำเสียที่เกิดจากครัว ห้องน้ำ ลานซักล้าง และสภาพของพื้นที่ที่จะทำการก่อสร้าง

**วิธีการก่อสร้างบ่อดักไขมัน**

1. **บ่อดักไขมันแบบวงขอบซีเมนต์ โดยมีขั้นตอนดังนี้**

**๑.๑ วัสดุและอุปกรณ์ในการก่อสร้าง**

 ๑.๑.๑ ปูนซีเมนต์ปอร์ตแลนด์

๑.๑.๒ ทรายหยาบและทรายละเอียด

 ๑.๑.๓ เหล็กเส้นกลม RB ขนาด Ø ๙ มิลลิเมตร

 ๑.๑.๔ วงขอบซีเมนต์สำเร็จรูป (ในท้องตลาดมีจำหน่ายโดยทั่วไป)

 มีขนาดเส้นผ่าศูนย์กลาง ตั้งแต่ขนาด ๐.๘๐ เมตร สูง ๐.๓๐ – ๐.๔๐ เมตร

 มีขนาดเส้นผ่าศูนย์กลาง ตั้งแต่ขนาด ๑.๐๐ เมตร สูง ๐.๓๕ – ๐.๔๐ เมตร

 มีขนาดเส้นผ่าศูนย์กลาง ตั้งแต่ขนาด ๐.๘๐ เมตร สูง ๐.๔๐ – ๐.๔๕ เมตร

๑.๑.๕ ท่อ PVC ชั้น ๘.๕ ท่อเข้า ขนาด Ø ๗๕ มิลลิเมตร หรือตามรูปแบบหรือขนาดใหญ่กว่าท่อน้ำออกขนาด Ø ๑๐๐ มิลลิเมตร หรือตามรูปแบบหรือใหญ่กว่า (ผลิตตามมาตรฐาน มอก.๑๗-๒๕๓๒)

**๑.๒ วิธีการก่อสร้าง**

 ๑.๒.๑ ขุดดินลึกลงไป โดยดูระดับท่อน้ำที่ออกจากแหล่งน้ำเสียเข้ามาท่อน้ำเข้าบ่อดักไขมัน(ตามรูปแบบ) โดยขุดหลุมให้มีเส้นผ่าศูนย์กลางของหลุมใหญ่กว่าขนาดของวงขอบซีเมนต์สำเร็จรูปประมาณ ๕๐ เซนติเมตร โดยรอบหรือพอสมควร เมื่อขุดได้ระดับแล้วให้ดูว่าดินก้นหลุมมีความแน่นพอที่จะรับน้ำหนักบ่อได้หรือไม่ เมื่อพิจารณาแล้วให้ดำเนินการ ดังนี้

 ๑) กรณีดินที่มีความแข็งแรงและแน่นพอที่รับน้ำหนักได้ ให้ทำการใส่ทรายหยาบก้นหลุมบดอัดแน่นความหนาประมาณ ๑๐ เซนติเมตร ได้เลย

/๒)กรณี...

**-๒-**

 ๒) กรณีดินที่มีความอ่อนนุ่มหรือเป็นดินเหนียว ให้ทำการตอกเสาเข็มไม้ขนาด Ø ๔-๘ นิ้ว ยาว ๓.๐๐ ถึง ๖.๐๐ เมตร แล้วใส่ทรายรองพื้นอัดแน่น ความหนา ๑๐ เซนติเมตร ให้เสาเข็มพ้นทรายรองพื้นขึ้นมาประมาณ ๒-๓ เซนติเมตร

 ๑.๒.๒ ผูกเหล็กเส้นกลม ขนาด Ø ๙ มิลลิเมตร เป็นตะแกรงวงกลม ระยะห่าง ๒๐x๒๐ เซนติเมตร (ตามรูปแบบ)

 ๑.๒.๓ เทคอนกรีต อัตราส่วน ๑:๒:๔ หนา ๑๐ เซนติเมตร โดยให้เนื้อคอนกรีตหุ้มห่อหัวเสาเข็มประมาณ ๒-๓ เซนติเมตร

 ๑.๒.๔ นำวงขอบซีเมนต์สำเร็จรูปมาวางที่คอนกรีตก้นหลุมที่เตรียมไว้ โดยตั้งวงของซีเมนต์ หากเป็นแบบปิดก้นก็ให้วางได้เลย แต่ถ้าเป็นแบบวงขอบซีเมนต์ธรรมดา เมื่อวางแล้วให้ทำการยาแนวด้วยปูนทรายที่ก้นวงขอบซีเมนต์เพื่อป้องกันรั่วซึม จากนั้นเอาวงของซีเมนต์วางซ้อนทับตามจำนวนที่กำหนดไว้ แล้วยาแนวรอยต่อตามรูปแบบ โดยอัตราส่วนผสมปูนทรายยาแนว ปูน : ทราย เท่ากับ ๑:๑ พร้อมทั้งทำการเจาะต่อท่อระบายน้ำตามรูปแบบ กลบฝังดินโดยรอบตัวบ่อให้แน่นแล้วปิดฝาปูนท้องตลาด

 ๑.๒.๕ การต่อรับน้ำเข้า และน้ำออกจากบ่อดักไขมัน ให้ทำการต่อรับท่อน้ำทิ้ง ที่ออกจากจุดปรุงอาหารหรือจากจุดล้างจานหรือภาชนะอื่นๆ ที่มีไขมันเกาะติด โดยใช้ท่อ PVC ชั้น ๘.๕ ขนาดขึ้นอยู่กับรูปแบบหรือความเหมาะสม แต่ขนาดของท่อต้องไม่เล็กกว่าท่อเดิมที่ออกมา ส่วนน้ำทิ้งให้ต่อด้วยท่อ PVC ชั้น ๘.๕ ขนาด (ตามรูปแบบ) หรือใหญ่กว่าโดยให้ต่อรับน้ำที่ออกจากบ่อดักไขมันไปลงแหล่งน้ำสาธารณะหรือรางน้ำ คู คลอง ตามพื้นที่นั้นๆ โดยไม่ให้ปากบ่อที่ออกจมอยู่ในน้ำ เพื่อให้น้ำมีการระบายออกจากตัวบ่อดักไขมัน ได้ดี

**๒. บ่อดักไขมันแบบสร้างในที่ โดยมีขั้นตอนดังนี้**

 **๒.๑ วัสดุและอุปกรณ์ในการก่อสร้าง**

 ๒.๑.๑ ปูนซีเมนต์ปอร์ตแลนด์

 ๒.๑.๒ ทรายหยาบ

 ๒.๑.๓ เหล็กเส้นกลม RB ขนาด Ø ๙ มิลลิเมตร

 ๒.๑.๔ ท่อ PVC ชั้น ๘.๕ ท่อเข้า ขนาด Ø ๗๕ มิลลิเมตร หรือตามรูปแบบหรือขนาดใหญ่กว่าท่อน้ำออกขนาด Ø ๑๐๐ มิลลิเมตร หรือตามรูปแบบหรือใหญ่หว่า (ผลิตตามมาตรฐาน มอก. ๑๗-๒๕๓๒)

/๒.๒ วิธีการ...

**-๓-**

 **๒.๒ วิธีการก่อสร้าง**

 ๒.๒.๑ ขุดดินลึกลงไปโดยดูระดับท่อน้ำที่ออกจากแหล่งกำเนิดน้ำเสียมาเข้าท่อน้ำบ่อดักไขมัน (ตามรูปแบบ) โดยขุดให้มีความกว้างโดยรอบขนาดของบ่อ คสล.ประมาณ ๐.๘๐ – ๑.๐๐ เมตร หรือตามความเหมาะสมของสภาพพื้นที่ เมื่อขุดได้ระดับแล้วดูว่าดินก้นหลุมมีความหนาแน่นพอที่จะรับน้ำหนักบ่อดักไขมัน คสล. ได้หรือไม่ เมื่อพิจารณาแล้วให้ดำเนินการดังนี้

 ๑) กรณีดินมีความแข็งแรงและแน่นพอที่รับน้ำหนักได้ให้ทำการใส่ทรายหยาบก้นหลุมบดอัดแน่น ความหนาประมาณ ๑๐ เซนติเมตร ได้เลย

 ๒) กรณีมีความอ่อนนุ่มหรือเป็นดินเหนียว ให้ทำการตอกเสาเข็ม (ขนาดของเสาเข็มให้เป็นไปตามหลักทางด้านวิศวกรรมโยธา) แล้วใส่ทรายรองพื้นที่อัดแน่น ความหนา ๑๐ เซนติเมตร ให้หัวเสาเข็ม พ้นทรายรองพื้นขึ้นมาประมาณ ๒-๓ เซนติเมตร

 ๒.๒.๒ ผูกเหล็กเส้นกลม ขนาด Ø ๙ มิลลิเมตร ฐานและโครงสร้างของตัวบ่อดักไขมัน (ตามรูปแบบ)

 ๒.๒.๓ เทคอนกรีตอัตราส่วน ๑:๒:๔ ที่ฐานพื้นบ่อดักไขมันก่อน โดยให้เนื้อคอนกรีตหุ้มหัวเสาเข็มขึ้นมาประมาณ ๒-๓ เซนติเมตร

 ๒.๒.๔ ประกอบแบบต้องใช้ไม้แบบที่มีผิวเรียบไม่บิดงอ แล้วยึดค้ำยันแบบให้แน่นหนาป้องกันการไม่ให้ไม้แบบระเบิดหรือโก่งงอเสียรูป จากนั้นให้ทำการเอาน้ำสะอาดรดไม้แบบให้ทั่วจึงทำการเทคอนกรีตอัตราส่วน ๑:๒:๔ ลงไปในไม้แบบโครงสร้างและให้ทำการกระทุ้งคอนกรีตไปด้วย เพื่อไม่ให้คอนกรีตนั้นเป็นฟองอากาศเพราะจะมีการรั่วซึมได้

 ๒.๒.๕ การถอดไม้แบบ ให้ทำการถอดไม้แบบได้หลังจากเทคอนกรีต ประมาณ ๓-๕ วัน แล้ว ให้ตรวจสอบดูว่ารอยรั่วหรือไม่ ถ้ามีให้ทำการอุดทันที

 ๒.๒.๖ การต่อรับน้ำเข้าและน้ำออกจากบ่อดักไขมัน ให้ทำการต่อรับท่อน้ำทิ้ง ที่ออกจาก จุดปรุงอาหาร หรือจากจุดล้างจานหรือภาชนะอื่นๆ แต่ต้องไม่มีขนาดเล็กกว่าของเดิมที่ออกมา ส่วนน้ำทิ้งให้ต่อรับน้ำทิ้งที่ออกจากบ่อดักไขมันไปลงแหล่งระบายน้ำสาธารณะหรือรางน้ำ คู คลอง ตามพื้นที่นั้นๆ โดยไม่ให้ปากท่อที่ออกจมอยู่ในน้ำเพื่อให้มีการระบายน้ำทิ้งที่ออกจากบ่อดักไขมันได้ดี

/รายละเอียด...

**-๔-**

**รายละเอียดประโยชน์และคุณสมบัติของบ่อดักไขมันเพื่อบำบัดน้ำเสีย**

 บ่อดักไขมันเป็นอุปกรณ์สำหรับแยกไขมันไม่ให้ไหลปนไปกับน้ำทิ้ง และช่วยดักเศษอาหารด้วยในตัว โดยตัวบ่อแบ่งได้สองส่วนซึ่งเชื่อมต่อกัน ในส่วนที่หนึ่ง จะมีตะแกรงดักขยะซึ่งใช้ในการกัดเศษอาหาร ตะแกรงนี้สามารถแยกออกมาได้เพื่อให้สามารถเก็บซากเศษอาหารทิ้งและทำความสะอาดได้ส่วนน้ำจะไหลผ่านตะแกรงลอดแผ่นกั้นเข้าส่วนที่สองซึ่งจะทำหน้าที่ดักไขมัน คือ จะขังน้ำเสียไว้ระยะหนึ่ง เพื่อได้ไขมันและน้ำมันที่ปะปนอยู่ในน้ำลอยขึ้นมาบนผิวน้ำซึ่งเมื่อสะสมจนมีปริมาณมากก็สามารถ ตักออกไปทิ้งได้ ส่วนน้ำที่ถูกแยกเอาไขมันออกก็จะไหลออกทางช่องระบายน้ำต่อไป

**รูปแบบบ่อดักไขมัน มี ๒ รูปแบบ แบ่งตามความเหมาะสมได้ดังนี้**

๑. บ่อดักไขมันแบบวงของซีเมนต์ การติดตั้งใช้งานเหมาะสำหรับบ้านเรือนทั่วไปและสถานประกอบการที่มีขนาดเล็ก เช่น ร้านอาหาร โดยประยุกต์ใช้วงของซีเมนต์สำเร็จรูปมาทำเป็นบ่อดักไขมันได้ การติดตั้งฝังไว้บนพื้นดินหรือใต้ดินและกักเก็บน้ำเสียได้อย่างน้อย ๖ ชั่วโมง

๒. บ่อดักไขมันแบบสร้างในที่ การติดตั้งใช้งานเหมาะสำหรับสถานที่ประกอบการขนาดใหญ่ เช่น ภัตตาคาร ศูนย์อาหาร โรงอาหารและตลาด การติดตั้งโดยสร้างบ่อดักไขมันบนพื้นที่และสามารถกักเก็บน้ำเสียอย่างน้อย ๖ ชั่วโมง

**การใช้งานและการดูแลรักษา**

๑. ต้องติดตั้งตะแกรงดักขยะก่อนเข้าบ่อดักไขมัน

๒. ต้องไม่ทะลวงหรือแทงผลักให้เศษขยะไหลผ่านตะแกรงเข้าไปในบ่อดักไขมัน

๓. ต้องไม่เอาตะแกรงดักขยะออกไม่ว่าจะชั่วคราวหรือถาวร

๔. ต้องหมั่นโกยเศษขยะที่ดักกรองไว้ได้หน้าตะแกรงออกสม่ำเสมอ

๕. ห้ามเอาน้ำจากส่วนอื่นๆ เช่น น้ำล้างมือ น้ำอาบ น้ำซักผ้า น้ำฝน ฯลฯ เข้ามาในบ่อดักไขมัน

๖. ต้องหมั่นตักน้ำไขมันออกจากบ่อดักไขมันอย่างน้อยทุกสัปดาห์

๗. หมั่นตรวจดูท่อระบายน้ำที่รับน้ำจากบ่อดักไขมัน หากมีไขมันอยู่เป็นก้อนหรือคราบ ต้องทำตามข้อที่ ๖ ถี่ขึ้นกว่าเดิม

/ข้อกำหนด...

**-๕-**

ข้อกำหนดมาตรฐานขนาดบ่อดักไขมันและแบบมาตรฐานการก่อสร้างบ่อดักไขมัน

 ๑. มาตรฐานขนาดบ่อดักไขมัน

๑.๑ มาตรฐานขนาดบ่อดักไขมันแบบวงขอบซีเมนต์สำหรับบ้านพักอาศัย

|  |  |  |  |
| --- | --- | --- | --- |
| จำนวนคน  | ปริมาตรบ่อที่ต้องการ (ลบ.ม.)  | ขนาดบ่อ  | จำนวนบ่อ (บ่อ)  |
| เส้นผ่าศูนย์กลาง  | ความลึกน้ำ (ม.)  |
| 5  | 0.17  | 0.8  | 0.40  | 1  |
| 5-10  | 0.34  | 0.8  | 0.70  | 1  |
| 10-15  | 0.51  | 1.0  | 0.70  | 1  |
| 15-20  | 0.68  | 1.2  | 0.60  | 1  |
| 2-25  | 0.85  | 1.2  | 0.80  | 1  |

 ๑.๒ มาตรฐานขนาดบ่อดักไขมันแบบวงขอบซีเมนต์สำหรับสถานประกอบการขนาดเล็ก

|  |  |  |  |
| --- | --- | --- | --- |
| จำนวนคน  | ปริมาตรบ่อที่ต้องการ (ลบ.ม.)  | ขนาดบ่อ  | จำนวนบ่อ (บ่อ)  |
| เส้นผ่าศูนย์กลาง  | ความลึกน้ำ (ม.)  |
| 25-30  | 1.02  | 1.0  | 0.70  | 2  |
| 30-35  | 1.19  | 1.0  | 0.80  | 2  |
| 35-40  | 1.36  | 1.2  | 0.60  | 2  |
| 40-45  | 1.53  | 1.2  | 0.70  | 2  |
| 45-50  | 1.7  | 1.2  | 0.80  | 2  |

 ๑.๓ มาตรฐานขนาดบ่อดักไขมันแบบสร้างในที่สำหรับสถานประกอบการขนาดใหญ่

|  |  |  |  |
| --- | --- | --- | --- |
| ขนาดพื้นที่ (ตารางเมตร)  | ปริมาตรบ่อที่ต้องการ (ลบ.ม.)  | ขนาดบ่อ (ม.)  |  |
| เส้นผ่าศูนย์กลาง  | ความลึกน้ำ (ม.)  | ยาว  |
| 10  | 0.20  | 0.40  | 0.50  | 1.00  |
| 10-25  | 0.47  | 0.60  | 0.60  | 1.30  |
| 25-50  | 0.96  | 0.75  | 0.80  | 1.60  |
| 40-75  | 1.50  | 0.75  | 1.00  | 2.00  |
| 75-100  | 1.94  | 0.80  | 1.10  | 2.20  |
| 100-125  | 2.45  | 0.85  | 1.20  | 2.40  |
| 125-150  | 2.82  | 0.90  | 1.20  | 2.60  |
| 150-175  | 3.38  | 1.00  | 1.30  | 2.60  |
| 175-200  | 3.78  | 1.00  | 1.35  | 2.80  |